TV-Gids vir Donderdag 26 November 2015
JY LEES NOU TV-Gids vir Donderdag 26 November 2015
17:00 Skole Top 10 (kykNET): Ons kuier by Hoërskool Piet Retief in Mpumalanga. Die dorpie se geskiedenis dateer terug tot 1883 en dus kan mens 'n skool propvol tradisies en geskiedenis verwag.
18:30 Villa Rosa (kykNET): Vicky maak 'n besluit aangaande Bakgat se toekoms. Liam maak sy volgende skuif. Eben is verlig omdat Braam oënskynlik nie 'n wrok dra nie en Celine se afspraak met Alex het 'n onverwagse nadraai.
18:30 7de Laan (SABC2): Bonita en Venessa word betrek by die familievete. Ty se sabotasieplan teen Gita begin in plek val.
19:30 Binnelanders (kykNET): Bronwyn is op die oorlogspad wanneer die nuus oor Lexi die Abrahams-huishouding bereik. Twee vriendinne praat eerlik met mekaar in Tonik, en Jana en Mia se nuwe vriendskap is dalk iets van die verlede.
20:00 Bravo! (kykNET): Dis die jaarlikse Pioneer Rally, ten bate van die Pionierskool vir siggestremdes op Worcester. En Kaapstad se internasionale gemeenskap hou opskop by die Konsulêre Bal. Komediant Schalk Bezuidenhout praat oor sy loopbaan.
20:30: Boer soek 'n vrou (kykNET): Dit is die laaste dag op die plaas. Die spanning laai op, want elke boer moet binnekort weer 'n keuse maak. Dit is die vroue se laaste kans om die boer se hart te wen.
20:30 Horrible Bosses (e.tv): Drie vriende wat met aaklige base opgeskeep sit, besluit om iets daaromtrent te doen.
21:00 Masters of Sex (M-Net Edge): Vanaand word Masters en Johnson deur joernaliste van Newsweek besoek.